Donald Trump a cerut luni justiţiei din New York să amâne cu cel puţin o lună procesul penal istoric prevăzut începând de la 25 martie, cu privire la plăţi către o actriţă de filme porno, Stormy Daniels, relatează AFP, potrivit news.ro.
Avocaţii fostului preedinte al Statelor Unite invocă argumentul imunităţii sale penale, care urmează să fie dezbătut de Curtea Supremă, la Washington, începând de la 25 aprilie.
Potrivit unui document judiciar datat la 7 martie şi făcut public luni de către Curtea Supremă a statului New York cu jurisdicţie în Manhattan, tribunalul de primă instanţă, această "Curte ar trebui să amâne procesul în aşteptarea examinării de către Curtea Supremă a amplorii doctrinei imunităţii prezidenţiale".
La 6 martie, cea mai înaltă jurisdicţie a Statelor Unite a stabilit la 25 aprilie dezbaterile celor nouă judecători supremi cu privire la imunitatea penală invocată de către Donald Trump în calitate de fost preşedinte (2017-2021), după ce a s-a sesizat la 28 februarie în această problemă extrem de sensibilă, cu opt luni înainte de alegerile prezidenţiale.
Vizat de patru proceduri penale, candidatul republican în vârstă de 77 de ani încearcă să-şi multiplice recursurile în vederea amânării cât mai târziu a proceselor, după alegerile prezidenţiale, prevăzutye la 5 noiembrie.
UN PROCES FEDERAL LA WASHINGTON DEJA AMÂNAT
Donald Trump urmează să compară penal la 25 martie, la New York - o pemieră în cazul unui fost preşedinte american -, într-un dosar cu privire la plăţi către o fostă actriţă de filme porno, Stormy Daniels.
Procurorul newyorkez din Manhattan Alvin Bragg l-a inculpat cu privire la 34 de fraude contabile, care pot să fie pedepsite cu maximum patru ani de închisoare, în cazul în care fostul locatar al Casei Albe este găsit vinovat.
Justiţia ar putea să-i impună, de asemenea, o pedeapsă alternativă, şi să nu-l trimită în închisoare.
Donald Trump, care pledează nevinovat, este acuzat de faptul că a "machiat" conturile imperiului său imobiliar, Trump Organization, pentru a ascunde plata sumei de 130.000 de dolari către Stormy Daniels, pe adevăratul său nume Stephanie Clifford, chiar înainte de alegerile prezidenţiale din noiembrie 2016.
Potrivit acuzării, aceasta trebuia să pătreze tăcerea asupra unei presupuse relaţii sexuale, în 2008, pe când miliardarul era căsătorit cu Melania Trump.
Donald Trump neagă orice relaţie cu Stephanie Clifford.
El a reuşit să obţină amânarea unui proces penal federal la Washington, care urma să înceapă la 4 martie, cu privire la "complot împotriva statului american", constând în tentative ilegale, la 6 ianuarie 2021, de a răsturna rezultatul alegerilor din noiembrie 2020, în care Joe Biden a obţinut o victorie.
Această procedură este suspendată până când problema imunităţii prezidenţiale este tranşată de către Curtea Supremă.